P6_TA(2007)0471
Vihreä kirja ”Tavoitteena savuton Eurooppa: Euroopan toimintavaihtoehdot ”
Euroopan parlamentin päätöslauselma 24. lokakuuta 2007 vihreästä kirjasta ”Tavoitteena savuton
Eurooppa: Euroopan toimintavaihtoehdot ”(2007/2105(INI))
Euroopan parlamentti , joka
— ottaa huomioon komission vihreän kirjan ”Tavoitteena savuton Eurooppa: EU:n toimintavaihtoehdot ”
(KOM(2007)0027),
— ottaa huomioon tupakoinnin torjuntaa koskevan Maailman terveysjärjestön (WHO) puitesopimuksen
vuodelta 2003 (Framework Convention on Tobacco Control, FCTC),
— ottaa huomioon tupakoinnin lopettamiseen tähtäävää politiikkaa koskevan WHO:n eurooppalaisen stra-
tegian vuodelta 2004,
— ottaa huomioon WHO:n vuonna 2007 antamat suositukset passiiviselle tupakoinnille altistuvien suoje-
lusta,
— ottaa huomioon komission Euroopan parlamentille tupakan lisäaineista antaman julkilausuman Reach-
neuvottelujen yhteydessä ja Euroopan parlamentin tekemiä tarkistuksia, joissa käsitellään tupakan lisä-aineita (
1),
— ottaa huomioon työjärjestyksen 45 artiklan,
— ottaa huomioon ympäristön, kansanterveyden ja elintarvikkeiden turvallisuuden valiokunnan mietinnön
(A6-0336/2007),
A. muistuttaa, että tupakan savu on monimutkainen myrkyllinen seos, jossa on yli 4 000 kemikaalia, kuten
sinihapon, ammoniakin ja häkäkaasun kaltaisia myrkkyjä, sekä yli 50 kemikaalia, jotka todistetustiaiheuttavat syöpää,
B. ottaa huomioon, että pelkästään Euroopan unionissa kuolee vuosittain ainakin 650 000 ihmistä tupa-
koinnin seurauksiin,
C. katsoo, että on osoitettu tieteellisesti toteen, että tupakansavu ja savuttomat tupakkatuotteet aiheuttavat
vakavia terveyshaittoja ja ennenaikaisia kuolemia,
D. katsoo, että tupakansavu muun muassa vahingoittaa hengitystiehyitä aiheuttaen limakalvojen ärtymistä,
yskää, käheyttä, hengenahdistusta, keuhkojen alentuneita toiminta-arvoja, astman puhkeamista ja pahe-nemista, keuhkotulehdusten, keuhkoputkentulehdusten ja kroonisten ahtauttavien keuhkotautienpuhkeamista ja pahenemista ja että verisuonten vauriot voivat olla niin mittavia, että ne saattavat johtaasydäninfarkteihin ja halvauskohtauksiin, ja että se yli kaksinkertaistaa riskin sokeutua ikään liittyvän
makularappeuman (AMD) takia,
E. muistuttaa, että tupakansavulle yleensä tai työpaikalla altistumisen on osoitettu lisäävän keuhkosyövän
riskiä huomattavasti ja että esimerkiksi tupakoinnin sallivien ravitsemusalan yritysten työntekijöillä on50 prosenttia suurempi todennäköisyys sairastua keuhkosyöpään kuin työntekijöillä, jotka eivät altistutupakansavulle,
F. muistuttaa, että arvioiden mukaan Euroopan unionissa kuolee vuosittain noin 80 000 ihmistä passiivi-
sen tupakoinnin vuoksi,
G. muistuttaa, että lapset ovat erityisen herkkiä tupakansavulle altistumiselle, esimerkiksi kotona ja yksi-
tyisissä kulkuvälineissä,
(1) Hyväksytyt tekstit 13.12.2006, P6_TA(2006)0552.16.10.2008 FI C 263 E/447 Euroopan unionin virallinen lehti
Keskiviikko 24. lokakuuta 2007
H. muistuttaa, että raskauden aikana tupakansavulle altistuminen saattaa lisätä epämuodostumien, kesken-
menon, sikiökuoleman ja ennenaikaisen synnytyksen riskiä, rajoittaa sikiön pituuskasvua ja aiheuttaapienemmän päänympäryksen tai kevyemmän syntymäpainon, ja että passiivisen tupakoinnin ja väli-korvantulehdusten, keuhkojen toimintahäiriöiden, astman ja kätkytkuolemien välillä vallitsee yhteys,
I. ottaa huomioon, että Euroopan unioni ja 25 sen 27:stä jäsenvaltiosta on jo allekirjoittanut ja ratifioinut
tupakoinnin torjuntaa koskevan Maailman terveysjärjestön (WHO) puitesopimuksen (FCTC), jonka joh-danto-osassa viitataan WHO:n perustamiskirjaan, jossa todetaan, että mahdollisimman hyvän terveydensaavuttaminen on yksi perustavista ihmisoikeuksista, ja jonka 8 artiklassa määrätään velvoitteesta suo-jella altistumiselta tupakan savulle,
J. katsoo, että yhteiskunnalle ja taloudelle koituvat edut saavutetaan parhaiten, kun savuttomien alueiden
perustamista täydennetään tehokkaalla tupakoinnin lopettamiseen tähtäävällä EU:n ja/tai jäsenvaltioidenpolitiikalla, johon sisältyy esimerkiksi a) tehokkaita lopettamista edistäviä kampanjoita oppilaitoksissa,
terveydenhoidon tiloissa, työpaikoilla ja urheilutapahtumien yhteydessä ja (käyttäytymistieteeseen ja far-
makologiaan perustuvan) vieroitushoidon saatavuuden parantamista henkilöille, jotka haluavat lopettaatupakoinnin, b) tupakkariippuvuuden diagnosointi ja hoitaminen kansallisissa terveys- ja koulutus-ohjelmissa sekä c) yhteistyö, jolla edistetään hoidon saatavuutta ja edullisuutta tupakoinnin torjuntaakoskevan puitesopimuksen 14 artiklan mukaisesti,
K. katsoo, että vastuullisen politiikan tehtäviin kuuluu sellaisen ympäristön luominen, jossa tupakointia ei
enää pidetä tavanomaisena, jossa tupakoijia kannustetaan tupakoinnin rajoittamiseen tai lopettamiseen,jossa heitä tuetaan vieroituksen aikana ja jossa lapsia ja nuoria estetään aloittamasta tupakointia,
L. katsoo, että työntekijöiden ja tupakoimattomien terveyttä voidaan suojella ainoastaan kattavalla tupa-
kointikiellolla, jota sovelletaan kaikissa työpaikkojen sisätiloissa, myös ravitsemusalan ja anniskelualanyrityksissä, sekä kaikissa suljetuissa julkisissa tiloissa ja julkisissa kulkuvälineissä, millä lisäksi tehdääntupakoinnin lopettaminen tupakoitsijoille selvästi helpommaksi,
M. muistuttaa, että kattavaa tupakointikieltoa soveltavien jäsenvaltioiden ravitsemusalan yritysten liike-
vaihdon ei ole havaittu laskeneen jyrkästi,
N. ottaa huomioon, että Maailmanpankki on osoittanut tupakkatuotteiden kysynnän vähentämiseen ja
tupakkatuotteiden kokonaiskulutuksen vähentämiseen tähtäävien verotustoimien kustannustehokkuudenvuoden 1999 raportissaan ”Curbing the epidemic: Governments and the economics of tobacco control ”
ja että WHO on myös korostanut, että verotuksella on suurin vaikutus asiaan,
O. ottaa huomioon, että tupakoinnin lopettamiseen tähtäävää politiikkaa koskevassa WHO:n eurooppalai-
sessa strategiassa vahvistetaan, että (käyttäytymistieteeseen ja farmakologiaan perustuvat) tupakoinninvieroitustoimet ovat tärkeä ja kustannustehokas osa kokonaisvaltaista tupakan valvontastrategiaa ja ettäniiden avulla terveydenhuoltojärjestelmät saavat tulevaisuudessa huomattavia säästöjä,
P. muistuttaa olevan tiedossa, että tupakan kulutuksesta aiheutuu Euroopan kansantalouksille vuosittain
satojen miljardien kustannukset,
Q. muistuttaa, että tupakan kulutuksesta terveydenhoitojärjestelmille aiheutuvat kustannukset lankeavat
kaikkien eivätkä pelkästään niiden aiheuttajien maksettaviksi,
R. katsoo, että ei voida hyväksyä sitä, että tietyt jäsenvaltiot kannustavat ostamaan alhaisen veroasteen
tupakkatuotteita omissa maissaan kokonaisverotulojen lisäämiseksi,
S. ottaa huomioon, että lähes 70 prosenttia EU:n kansalaisista ei tupakoi, 27 prosenttia polttaa savukkeita,
5 prosenttia polttaa itse käärittyjä savukkeita ja 1 prosentti sikareita tai piippua,C 263 E/448 FI 16.10.2008 Euroopan unionin virallinen lehti
Keskiviikko 24. lokakuuta 2007
T. ottaa huomioon, että 86 prosenttia EU-kansalaisista kannattaa tupakoinnin kieltämistä työpaikoilla,
84 prosenttia tupakointikieltoa muissa julkisissa tiloissa, 77 prosenttia ravintoloissa ja 61 prosenttiabaareissa ja kapakoissa,
U. katsoo, että kohderyhmille, erityisesti nuorille, raskaana oleville naisille ja vanhemmille suunnattu valis-
tus auttaa vähentämään tupakan kulutusta;
1. pitää komission vihreää kirjaa myönteisenä lähtökohtana vastuulliselle eurooppalaiselle politiikalle, jolla
kansalaisia suojellaan terveyttä vahingoittavalta tupakansavulta;
2. pitää myönteisenä sellaisten jäsenvaltioiden menettelyä, jotka ovat jo toteuttaneet tehokkaita toimia
passiiviselta tupakoinnilta suojelemiseksi;
3. toistaa 23. helmikuuta 2005 antamassaan päätöslauselmassa Euroopan ympäristöterveystoiminta-
suunnitelmasta (2004 –2010) (
1) esittämänsä vaatimuksen, että ympäristön tupakansavu on luokiteltava mah-
dollisimman pian syöpää aiheuttavien aineiden 1 luokkaan vaarallisista aineista annetussa direktiivissä (2),
jotta ympäristön tupakansavu saadaan syöpäsairauden vaaraa aiheuttavista tekijöistä ja perimän muutoksia
aiheuttavista aineista annetun direktiivin (3) soveltamisalaan;
4. kehottaa komissiota luetteloimaan ja määrittämään tupakoinnin konkreettiset haitalliset vaikutukset
jäsenvaltioiden nuoriin, jotta sen jälkeen voidaan muotoilla jäsenvaltioiden eurooppalaiset tavoitteet, joillapyritään hillitsemään nuorten tupakoinnin aloittamista ja tupakan kuluttamista ja saamaan jäsenvaltiot sitou-tumaan vähentämään nuorten tupakointia vähintään 50 prosentilla vuoteen 2025 mennessä;
5. korostaa –rajoittamatta yhteisön lainsäädännöstä aiheutuvien velvoitteiden hoitamista –että jäsen-
valtiot voivat vapaasti määrittää kansallisella tasolla toteutettavien toimenpiteiden muodon mutta että niidenon raportoitava komissiolle nuorten tupakoinnin haitallisten vaikutusten vähentämisessä saavutetusta edis-tyksestä 4 kohdassa asetetun ajanjakson puolivälissä ja lopussa;
6. panee merkille, että komissiolla on avustava rooli eurooppalaisten tavoitteiden saavuttamisessa, kun se
auttaa jäsenvaltioita vaihtamaan tietoa ja parhaita käytäntöjä ja tekee eurooppalaista tutkimusta nuorten
tupakoinnin haitallisten vaikutusten torjumisesta;
7. kehottaa komissiota antamaan työterveydestä ja -turvallisuudesta annetun puitedirektiivin (
4) muutos-
ehdotuksen, jossa vaaditaan kaikkien työnantajien varmistavan, että työpaikka on savuton;
8. kehottaa jäsenvaltioita ottamaan kahden vuoden sisällä käyttöön rajoittamattoman tupakointikiellon
Euroopan unionin kaikissa työpaikkojen sisätiloissa, myös ravitsemusalan yrityksissä, sekä kaikissa suljetuissajulkisissa tiloissa ja julkisissa kulkuvälineissä; kehottaa komissiota, siltä varalta, että kaikki jäsenvaltiot eivätsaavuta mainittuja tavoitteita, esittämään Euroopan parlamentille ja neuvostolle vuoteen 2011 mennessäehdotuksen säännöiksi tupakoimattomien henkilöiden suojelemiseksi työpaikoilla ja tunnustamaan olemassaolevat jäsenvaltioiden kansalliset määräykset;
9. kehottaa niitä jäsenvaltioita, jotka jo ovat kieltäneet tupakoinnin julkisissa tiloissa, baareissa ja ravinto-
loissa, laatimaan ja allekirjoittamaan vapaaehtoisen peruskirjan, jossa Eurooppa julistetaan savuttomaksi vyö-hykkeeksi, ja siten muodostamaan kärkijoukon, joka jo on kieltänyt tupakoinnin vapaaehtoisuuden pohjalta;
kehottaa peruskirjan osapuolia harkitsemaan oikeudellisen statuksen antamista tälle vapaaehtoiselle perus-
kirjalle tehostetun yhteistyömenettelyn avulla;
10. kehottaa jäsenvaltioita kieltämään tupakoinnin julkisilla leikkikentillä kahden vuoden kuluessa;
(1) EUVL C 304 E, 1.12.2005, s. 264.
(2) Neuvoston direktiivi 67/548/ETY, annettu 27. kesäkuuta 1967, vaarallisten aineiden luokitusta, pakkaamista ja
merkintöjä koskevien lakien, asetusten ja hallinnollisten määräysten lähentämisestä (EYVL 196, 16.8.1967, s. 1).
(3) Euroopan parlamentin ja neuvoston direktiivi 2004/37/EY, annettu 29. huhtikuuta 2004, työntekijöiden suojelemi-
sesta syöpäsairauden vaaraa aiheuttaville tekijöille tai perimän muutoksia aiheuttaville aineille altistumiseen työssäliittyviltä vaaroilta (EUVL L 158, 30.4.2004, s. 50).
(
4) Neuvoston direktiivi 89/391/ETY, annettu 12. kesäkuuta 1989, toimenpiteistä työntekijöiden turvallisuuden ja tervey-
den parantamisen edistämiseksi työssä (EYVL L 183, 29.6.1989, s. 1).16.10.2008 FI C 263 E/449 Euroopan unionin virallinen lehti
Keskiviikko 24. lokakuuta 2007
11. kehottaa komissiota teettämään selvityksen kustannuksista, joita tupakointi ja tupakansavulle altistu-
minen seurauksineen aiheuttaa kansallisille terveydenhoitojärjestelmille ja Euroopan unionin taloudelle;
12. kehottaa komissiota esittämään mahdollisuuksien mukaan jo vuoteen 2008 mennessä tupakka-
tuotteista annetun direktiivin 2001/37/EY (1) muuttamista koskevan ehdotuksen, jossa on ainakin seuraavat
kohdat:
— kaikkien riippuvuutta pahentavien lisäaineiden välitön kielto,
— välitön kielto kaikille lisäaineille, jotka jo käytettävissä olevien toksikologisten tietojen perusteella ovat
sellaisenaan tai muodostavat pyrolyysissä (600 –950 °C:n lämpötilassa poltettaessa) syöpää aiheuttavia,
mutageenisiä tai lisääntymismyrkyllisiä aineita,
— yksityiskohtaisen rekisteröinti-, arviointi ja hyväksyntämenettelyn käyttöön ottaminen tupakan lisä-
aineita varten, ja täydelliset pakkausmerkinnät kaikista tupakan lisäaineista,
— automaattinen kielto kaikille lisäaineille, joista tupakkatuotteiden valmistajat ja maahantuojat eivät ole
toimittaneet täydellisiä tietoja (muun muassa tuotenimittäin ja lajeittain jäsennelty luettelo kaikista aines-osista, niiden määristä sekä toksikologisista tiedoista) vuoden 2008 loppuun mennessä,
— valmistajien velvoittaminen julkistamaan kaikki saatavilla olevat tiedot tupakansavussa olevien lisä-
aineiden ja aineiden toksikologisista ominaisuuksista, pyrolyysituotteet mukaan lukien (julkiset ja sisäisettiedot),
— tupakansavussa olevia lisäaineita ja aineita koskevan oppaan laatiminen ja siitä tiedottaminen kulutta-
jille,
— sellaisen rahoitusjärjestelmän käyttöön ottaminen, jossa kaikki arviointi- ja valvontarakenteiden (esim.
riippumattomat laboratoriot, henkilöstö, tieteelliset tutkimukset) kehittämisestä ja ylläpitämisestä aiheu-tuvat kustannukset lankeavat tupakkatuotteiden valmistajien maksettaviksi,
— tuotevastuun soveltaminen valmistajiin ja valmistajien vastuun soveltaminen kaikkia tupakan-
kulutuksesta aiheutuvia terveydenhuoltokuluja rahoitettaessa;
13. kehottaa komissiota tukemaan tupakan valvontaa ja tupakoinnin lopettamista koskevaa kokonais-
valtaista strategiaa ja tarkastelemaan muita koko EU:ssa toteutettavia sitovia toimia savuttoman Euroopan
toteuttamiseksi, kuten seuraavia toimia:
— koko EU:n alueella sovellettava tupakan käytön kielto alaikäisten läsnä ollessa yksityisissä kulku-
välineissä,
— koko EU:n alueella sovellettava tupakkatuotteiden myyntikielto alle 18-vuotiaille,
— savukeautomaattien asennusluvan myöntäminen ainoastaan siinä tapauksessa, että ne eivät ole ala-
ikäisten käytettävissä,
— tupakkatuotteiden poistaminen vähittäiskaupan itsepalveluosastoilta,
— alle 18-vuotiaille suunnatun tupakkatuotteiden etämyynnin (esim. Internetin välityksellä) estäminen,
— nuorille suunnattujen ehkäisevien toimenpiteiden ja tupakanvastaisten kampanjoiden edistäminen,
— tupakkatuotteiden mainonnan kieltäminen Internetissä,
— jäsenvaltioiden kannustaminen inflaatiosuojatun verotuksen käyttöönottoon kaikkia tupakkatuotteita
varten,
— koko EU:n alueella sovellettavan verotuksen korkean vähimmäistason luominen kaikille tupakka-
tuotteille,
— tupakan salakuljetuksen tiukempi valvonta;
(1) Euroopan parlamentin ja neuvoston direktiivi 2001/37/EY, annettu 5. kesäkuuta 2001, tupakkatuotteiden valmista-
mista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämi-
sestä (EYVL L 194, 18.7.2001, s. 26).C 263 E/450 FI 16.10.2008 Euroopan unionin virallinen lehti
Keskiviikko 24. lokakuuta 2007
14. kehottaa komissiota tutkimaan, minkälaisilla verotustoimenpiteillä voitaisiin vähentää tupakan kulu-
tusta, erityisesti nuorten keskuudessa, ja kehottaa komissiota antamaan kyseisen tutkimuksen perusteellasuosituksen jäsenvaltioille;
15. kehottaa kaikkia jäsenvaltioita lopettamaan matalan verotuksen avulla tapahtuvan rohkaisun tupakka-
tuotteiden ostoon omissa maissaan;
16. pitää myönteisenä Italian tekemää päätöstä kieltää varoitusmerkittömien savukkeiden kaikki kuljetuk-
set salakuljetuksen torjumiseksi ja alkuperän määrittämisen helpottamiseksi;
17. kehottaa komissiota tekemään muutosehdotuksia direktiiviin 2001/37/EY, jotta voidaan poistaa vaa-
timus terva-, nikotiini- ja hiilimonoksidimäärien esittämisestä savukerasioissa, sillä tällä hetkellä ne antavattupakoijille harhaanjohtavaa vertailutietoa;
18. kehottaa komissiota tekemään muutosehdotuksia direktiiviin 2001/37/EY, jotta kaikkiin EU:ssa myy-
täviin tupakkatuotteisiin liitettäisiin uudistettu kokoelma suurempia ja tehokkaampia kuvallisia varoituksia jajotta kyseiset varoitukset olisivat tupakkapakkausten molemmilla puolilla; katsoo, että kaikissa varoituksissapitäisi myös olla selkeät yhteystiedot, joiden kautta tupakoitsijat voisivat saada apua tupakoinnin lopettami-sessa, kuten asiaankuuluva maksuton puhelinnumero tai Internet-sivusto;
19. kehottaa komissiota erityisesti suosittelemaan direktiivin 2001/37/EY tarkistamisen yhteydessä, että
siihen sisällytetään varoitus tupakoinnin ja sokeutumisen välisestä yhteydestä, koska viimeaikaiset tieteellisettutkimukset ovat selkeästi ja johdonmukaisesti osoittaneet, että tupakointi aiheuttaa näönmenetystä, koska selisää riskiä sairastua vanhuusiän silmänrappeumaan; tällaiset varoitukset olisi sisällytettävä tupakkatuotteissakäytettävien varoitusten luetteloon ja niihin olisi liitettävä asianmukaiset kuvat varoituksen tehostamiseksi;
20. kehottaa jäsenvaltioita auttamaan tupakoinnin lopettamaan pyrkiviä soveltuvin tukitoimin, esimer-
kiksi seuraavanlaisten tupakan vieroitustoimien avulla:
— vieroitushoitojen –sekä lääkkeisiin perustuvien hoitojen (esim. nikotiinikorvaushoidon) että käyttäyty-
misterapian (neuvonnan) –parempi saatavuus korvausten ja terveydenhuollon tarjoajien toiminnan
avulla,
— tupakan vieroitushoidon edullisuuden lisääminen (esimerkiksi nikotiinin korvaavat tuotteet) vähentä-
mällä arvonlisäveron tasoa;
21. huomauttaa, että tupakoinnin lopettamiseen tähtäävää politiikkaa koskevan WHO:n vuoden 2004
eurooppalaisen strategian mukaan yli kymmenen minuuttia kestävällä lääkäriltä saatavalla tehokkaalla neu-vonnalla on korkein onnistumisaste pyrittäessä tupakoinnin pysyvään lopettamiseen; kehottaa siksi jäsen-valtioita sisällyttämään nikotiiniriippuvuuden lopettamista koskevan neuvonnan kansalliseen terveyden-huoltojärjestelmään ja kannustamaan ja kouluttamaan perushoidon ammattilaisia puuttumaan riippuvuuteenkysymällä potilailta järjestelmällisesti heidän tupakoinnistaan ja neuvomalla tupakoijia lopettamaan, ja kehot-taa korvaamaan heille tällaisesta tehokkaasta neuvonnasta aiheutuvat kustannukset;
22. kehottaa jäsenvaltioita järjestämään kaikille ikä- ja sosiaaliryhmille suunnattuja tiedotus- ja valistus-
kampanjoita terveistä elämänmuodoista, jotta ihmiset kantaisivat vastuuta itsestään ja tarvittaessa lapsistaan;
23. katsoo, että tupakan vieroitustoimenpiteillä pitäisi varmistaa, että tupakoijien, erityisesti nuorten ja
varattomien saatavilla on edullisia tupakan vieroittamistuotteita ja -hoitoja, kuten neuvontaa, jotta varmiste-taan, että ei ole eriarvoisuutta, joka voisi estää heikommassa asemassa olevia yhteiskunnan jäseniä käyttä-mästä niitä;
24. katsoo, että tupakoinnin lopettamista koskevien tietojen, mukaan lukien maksuttomat puhelin-
numerot tai Internet-sivusto, pitäisi olla näkyvästi esillä kaikissa tupakkatuotteita myyvissä vähittäismyynti-pisteissä;16.10.2008 FI C 263 E/451 Euroopan unionin virallinen lehti
Keskiviikko 24. lokakuuta 2007
25. kannustaa komissiota jatkamaan EU-tason täydentäviä toimia, kuten valistustoimia; katsoo, että
lääkäreiden ja muun terveydenhoitohenkilökunnan taitojen kehittämisen olisi oltava merkittävä, painopiste-alueeksi nimettävä ala;
26. kehottaa komissiota kiireellisesti tutkimaan nuuskan käyttöön liittyvät terveysriskit ja sen vaikutuksen
savukkeiden kulutukseen;
27. kehottaa tässä yhteydessä yhtenä budjettivallan käyttäjistä varmistamaan, että nykyisin yhteisön
tupakka-alan rahastosta tuettavia valistustoimia rahoitetaan täysimääräisesti senkin jälkeen, kun rahastontoiminta on päättynyt;
28. kehottaa komissiota ja jäsenvaltioita sisällyttämään tupakan valvonnan painopistealueena terveys- ja
kehitystyöhönsä ja tekemään yhteistyötä alhaisen tulotason maiden kanssa tarvittavan rahoituksen ja tekni-sen tuen saannin varmistamiseksi, jotta EU:n AKT-kumppanit voivat noudattaa velvoitteitaan tupakoinnintorjuntaa koskevan puitesopimuksen mukaisesti; kehottaa komissiota maksamaan aina täsmällisesti kaikkitupakoinnin torjuntaa koskevaan puitesopimukseen ja YK-järjestelmän asiaankuuluviin aloitteisiin liittyvätrahoitussitoumukset;
29. kehottaa Italiaa ja T šekin tasavaltaa ratifioimaan tupakoinnin torjuntaa koskevan puitesopimuksen
niin pian kuin mahdollista;
30. tuomitsee joidenkin Euroopan parlamentin jäsenten ja työntekijöiden osoittaman piittaamattomuuden
tupakkaa koskevia rajoituksia kohtaan, esimerkiksi tupakoinnin porraskäytävissä tai jäsenille avoimessa baa-rissa Strasbourgissa;
31. kehottaa puhemiehistöä, jonka on toimittava esikuvana, asettamaan kaikkia Euroopan parlamentin
tiloja koskevan ehdottoman tupakointikiellon, joka tulee voimaan välittömästi; edellyttää, että kiellon nou-dattamista valvotaan tiukasti;
32. kehottaa puhemiestä välittämään tämän päätöslauselman neuvostolle ja komissiolle.
P6_TA(2007)0472
Euroopan unionin ja Turkin väliset suhteet
Euroopan parlamentin päätöslauselma 24. lokakuuta 2007 EU:n ja Turkin välisistä suhteista
Euroopan parlamentti , joka
— ottaa huomioon 15. joulukuuta 2004 antamansa päätöslauselman komission määräaikaiskertomuksesta
vuodelta 2004 ja Euroopan komission suosituksesta Turkin edistymisestä Euroopan unioniin liittymisenvalmisteluissa (
1),
— ottaa huomioon 28. syyskuuta 2005 antamansa päätöslauselman liittymisneuvottelujen aloittamisesta
Turkin kanssa (2),
— ottaa huomioon 27. syyskuuta 2006 antamansa päätöslauselman Turkin edistymisestä liittymisen val-
misteluissa (3),
— ottaa huomioon 16. maaliskuuta 2006 antamansa päätöslauselman komission vuoden 2005 laajentu-
misstrategiasta (4) ja 13. joulukuuta 2006 antamansa päätöslauselman komission tiedonannosta laajen-
tumisstrategiasta ja tärkeimmistä haasteista 2006 –2007 (5),
(1) EUVL C 226 E, 15.9.2005, s. 189.
(2) EUVL C 227 E, 21.9.2006, s.163.
(3) EUVL C 306 E, 15.12.2006, s. 284.
(4) EUVL C 291 E, 30.11.2006, s. 402.
(5) Hyväksytyt tekstit, P6_TA(2006)0568.C 263 E/452 FI 16.10.2008 Euroopan unionin virallinen lehti
Keskiviikko 24. lokakuuta 2007